|  |  |  |
| --- | --- | --- |
|  | **Mezőtúri Református Kollégium, Gimnázium, Technikum, Általános Iskola, Óvoda és Bölcsőde**  (OM azonosító: 036007)  🖂: 5400 Mezőtúr, Kossuth Lajos út 2., Pf. 13  🕿: 06-56/350-012, 06-56/350-043; 🕿/fax: 06-56/350-305  weboldal: www.refimezotur.hu  e-mail: [mezotur.iskola@reformatus.hu](mailto:mezotur.iskola@reformatus.hu) | C:\Users\Lenovo\Desktop\I. Csenki Imre\00000411.jpeg |

Tisztelt Igazgató Nő/ Úr!

Tisztelt Kollégák!

A **Mezőtúri Református Kollégium**, Gimnázium, Technikum, Általános Iskola, Óvoda és Bölcsőde szervezésében szeretettel hívjuk Önt és énekelni szerető diákjait a

**VI. Országos Csenki Imre Énekversenyre.**

*A verseny célja*: sok száz éves zsoltáraink és dicséreteink zenei és irodalmi örökségének ápolása, továbbadása, valamint a 2021-es Református Énekeskönyv új énekeinek népszerűsítése egyházi iskoláinkban.

*Célcsoportja*: az egyházi általános és középiskolák **1-12. évfolyamos diákjai**, valamint az egyházi **felsőoktatási intézmények hallgatói.**

*A verseny időpontja*: **2025. május 19.** (hétfő) **11:00 órai kezdettel**

*Jelentkezési határidő:* **2025. április 18.** (péntek)

*Meghirdetett kategóriák*: **egyéni; csoportos** (**3-5 fő**). Egy tanuló csak egy kategóriában indulhat. Egyéni kategóriában (tagintézményenként) korcsoportonként 3 versenyző, csoportos kategóriában 2 csapat nevezhető. Ez alól kivételt képez a VI. korcsoport, amelyben intézményenként egyéniben 5 hallgató, valamint 3 csapat nevezhető.

A versenyre jelentkező diákoknak egyéni és csoportos kategóriában is az alábbi táblázatokban kategóriánként, korcsoportonként kijelölt anyagból **az első éneket az első** versszakával, **a második éneket az első és egy további, választott** versszakával kell megtanulniuk. Harmadikként **egy szabadon választott éneket** énekeljenek el **két versszakkal**! A szabadon választott éneket kérjük, a 2021-es Református Énekeskönyvből **(RÉ21)** válasszák ki! *Ezt kérjük a jelentkezéskor megadni (ének sorszáma / versszakok sorszáma, pl. 511/3,5).* Az előírt énekeket is csak az RÉ21-ben szereplő formában tudjuk elfogadni, tekintettel pl. az ott jelzett diézisekre. Az új énekeskönyv **digitális formában is elérhető** a következő linken:

<https://enekeskonyv.reformatus.hu/digitalis-reformatus-enekeskonyv/>

**Az egyéni kategória előírt énekei:**

|  |  |  |
| --- | --- | --- |
|  | 1. ének | 2. ének |
| I. korcsoport (1-2. évfolyam) | 134. Úrnak szolgái mindnyájan | 731. Jöjj hozzánk, Urunk, hozzánk jöjj |
| II. korcsoport (3-4. évfolyam) | 32. Ó, mely boldog az oly ember éltébe’ | 384. Áldott az egek Ura |
| III. korcsoport (5-6. évfolyam) | 91. Aki a felséges Úrnak lakozik oltalmában | 628. Áldó hatalmak oltalmába rejtve |
| IV. korcsoport (7-8. évfolyam) | 40. Várván vártam a felséges Urat | 800. Mindeddig vélem volt az Úr |
| V. korcsoport (9-12. évfolyam) | 27. Az Úr Isten az én világosságom | 794. Jézus, te égi, szép |
| VI. korcsoport  (főiskolai/egyetemi hallgatók) | 133. Ímé, mily jó és mily nagy gyönyörűség | 630. Zengd Jézus nevét, zengd, világ |

**A csoportos kategória előírt énekei:**

|  |  |  |
| --- | --- | --- |
|  | 1. ének | 2. ének |
| I. korcsoport (1-2. évfolyam) | 135. Áldjátok az Úr nevét | 730. Szentlélek, jövel |
| II. korcsoport (3-4. évfolyam) | 105. Adjatok hálát az Istennek | 188. Felséges Uram, hozzád kiáltok |
| III. korcsoport (5-6. évfolyam) | 95. Jertek, örvendjünk mindnyájan | 385. Szép Hajnalcsillag, Jézus, ragyogj fel |
| IV. korcsoport (7-8. évfolyam) | 113. Az Urat, ti, ő szolgái | 327. Hisszük, az Úr világ Ura |
| V. korcsoport (9-12. évfolyam) | 115. Nem nekünk, Uram, nem nekünk engedd | 806. Urunk nagy nevét áldja a világ |
| VI. korcsoport  (főiskolai/egyetemi hallgatók) | 119/25 (G) Gondold meg azt, és jusson eszedbe... | 827. Szentlélek égi lángja, békesség Lelke vagy |

Kezdőhang adható vagy a zsűritől is kérhető, előzetesen kitöltve egy kezdőhangkérő lapot.

*Értékelés*: a zsűri minden előadást arany-, ezüst- és bronz-minősítéssel értékel, valamint az arany minősítést szerzett diákok közül I., II. és III. helyezés kerül kiosztásra.

*Nevezési díj*: egyéni versenyzőként 1500 Ft, csoportonként 4000 Ft.

Igény szerint szendvicsebédet tudunk biztosítani (közepes rántotthúsos buci+keksz+0,5 l ásványvíz), 1500 Ft térítési díj ellenében. Speciális étkezési igényeket nem áll módunkban teljesíteni! A nevezési és étkezési díjról **átutalásos** **számlát** állítunk ki, amelyet a jelentkező intézményeknek postai úton, a versenyt követő napon küldünk ki. A **jelentkezési felület** az alábbi linkeken és QR-kódon érhető el:

A képen minta, tér, Szimmetria, művészet látható

Automatikusan generált leírás<https://tinyurl.com/csenki25>

vagy

<http://iskolaujsag.refimezotur.hu/csenki25/>

A versenyre történő jelentkezéssel a versenyzők és törvényes képviselőik hozzájárulnak ahhoz, hogy róluk felvétel készüljön és az a médiában megjelenhessen.

A megbetegedésekre való tekintettel javasolt a csoportos kategóriában egy tartalék versenyzővel is készülni. A versenynap programját a nevezések beérkezése után küldjük a jelentkező iskoláknak. Egyéb felmerülő kérdésekkel kapcsolatban Marczi Ernő (+36309277520; [mezotur.iskola@reformatus.hu](mailto:mezotur.iskola@reformatus.hu)) szervező tanár ad tájékoztatást.

Áldott készülést kívánunk!

Mezőtúr, 2025. február 3.

Égerné Tamás Annamária ph Éger Ádám

főigazgató munkaközösség-vezető

Marczi Ernő

ének-zenetanár